Zápisnica zo zasadnutia obecného zastupiteľstva obce Košolná

 konaného dňa 19.03.2019

Počet poslancov:

7

Prítomní:


7






Program: 

1. Otvorenie

2. Určenie zapisovateľa a overovateľov zápisnice

3. Kontrola plnenia uznesení
4. Petícia obyvateľov „Habánskeho dvora“ - uvedenie odvodňovacieho kanála do pôvodného stavu – parc. č. 311

5. Žiadosť o finančný príspevok na prístrešok veriacich farnosti Suchá nad Parnou

6. Žiadosť o odpredaj pozemku, parc. č. 37

7. Stanovisko hlavnej kontrolórky k návrhu rozpočtu na roky 2019-2021
8. Schvaľovanie viacročného rozpočtu na roky 2019-2020

9. Schvaľovanie rokovacieho poriadku

10. Schvaľovanie zásad odmeňovania poslancov

11. Žiadosť o osadenie verejného osvetlenia

12. Územný plán Obce Košolná - legislatíva

13. Rôzne

14. Diskusia

15. Záver

K bodu 1. „Otvorenie“

Starosta obce PhDr. Martin Halaksa otvoril zasadnutie obecného zastupiteľstva, privítal a následne oboznámil prítomných s návrhom programu zasadnutia obecného zastupiteľstva. Pracovníčka obce Lea Loučková požiadala o pridanie bodov: Komunitný plán sociálnych služieb  obce Košolná na roky 2018 – 2022 a schvaľovanie zmluvy o prenájme s OZ KROTON – Košolná. Poslanci OZ rozhodli, že tieto body budú prerokované v bode rôzne. 

Následne prijalo obecné zastupiteľstvo obce Košolná znesenie č. 22: „Obecné zastupiteľstvo obce Košolná  schvaľuje  program zasadnutia obecného zastupiteľstva podľa pozvánky“.

za hlasovalo :

7 poslancov

proti hlasovalo :

žiaden poslanec

zdržal sa hlasovania :
žiaden poslanec
K bodu 2. „Určenie zapisovateľa a overovateľov zápisnice“

Za zapisovateľku zápisnice určil starosta obce pracovníčku obecného úradu p. Leu Loučkovú a za overovateľov zápisnice Mgr. Martina Boboka a p. Dušana Hornáka.
K bodu 3. „Kontrola plnenia uznesení“

Starosta obce vykonal kontrolu plnenia uznesení a konštatoval, že uznesenia sa priebežne plnia.

Uznesenie č. 19 – odmeny poslancom predchádzajúceho OZ sa budú vyplácať postupne najneskôr do júna 2019.

K bodu 4. „Petícia obyvateľov „Habánskeho dvora“ - uvedenie odvodňovacieho kanála do pôvodného stavu – parc. č. 311“
Starosta obce objasnil prítomným žiadosť obyvateľov „Habánskeho dvora“ o uvedenie odvodňovacieho kanála do pôvodného stavu, nakoľko v čase topenia snehov alebo prívalových dažďov im vytápa pozemky a pivnice.
Po kratšej diskusii obecné zastupiteľstvo obce Košolná prijalo uznesenie č. 23: Obecné zastupiteľstvo obce Košolná ukladá obecnému úradu zaslať výzvu obyvateľom domov ležiacich popri hlavnej ceste na pravej strane v smere na Dolné Orešany, aby uviedli koryto starého potoka, parc. č. 311 do pôvodného stavu najneskôr do konca roka 2019.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 5. „Žiadosť o finančný príspevok na prístrešok veriacich farnosti Suchá nad Parnou“
Starosta obce oboznámil prítomných so žiadosťou o finančný príspevok na prístrešok pred kostol v Košolnej, ktorú podpísali veriaci farnosti Suchá nad Parnou filiálka Košolná.
Po kratšej diskusii obecné zastupiteľstvo obce Košolná prijalo uznesenie č. 24: Obecné zastupiteľstvo obce Košolná schvaľuje poskytnutie finančného príspevku na prístrešok pred kostol vo výške 1 000 EUR.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 6. „Žiadosť o odpredaj pozemku, parc. č. 37“
Starosta obce informoval prítomných o žiadosti r. Ostrížovej o odpredaj pozemku ležiaceho na parc. č. 37 o rozlohe 362 m2.
Po diskusii prijalo obecné zastupiteľstvo obce Košolná uznesenie č. 25: Obecné zastupiteľstvo obce Košolná schvaľuje zámer predaja nehnuteľnosti – parcely registra „C“ – parc .č. 37 o výmere 362 m2, druh pozemku : zast. plochy a nádvoria, zapísanej na Okresnom úrade Trnava, katastrálny odbor na LV č. 500, okres Trnava, obec Košolná, kat. úz. Košolná, ktorej výlučným vlastníkom je obec Košolná a to za minimálnu kúpnu cenu € 45,- / 1 m2 z dôvodu hodného osobitného zreteľa podľa § 9a ods. 8 písm. e/ zák. č. 138/1991 Zb. o majetku obcí v znení neskorších predpisov. 
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 7. „Stanovisko hlavnej kontrolórky k návrhu rozpočtu na roky 2019-2021“.
Nakoľko sa hlavná kontrolórka obce Ing. Zuzana Minarovičová ospravedlnila za neúčasť na Zasadnutí OZ z dôvodu choroby a stanovisko hlavnej kontrolórky k návrhu rozpočtu bolo zverejnené na úradnej tabuli a webovom sídle obce v dostatočnom predstihu, prečítala pracovníčka obce p. Lea Loučková záver stanoviska HK, ktorý znel nasledovne: Na základe vyššie uvedenej analýzy návrhu rozpočtu odporúčam obecnému zastupiteľstvu obce Košolná predložený Návrh rozpočtu obce Košolná na roky 2019, 2020 a 2021 schváliť.
Následne obecné zastupiteľstvo obce Košolná prijalo uznesenie č. 26: Obecné zastupiteľstvo obce Košolná berie na vedomie stanovisko hlavnej kontrolórky obce Košolná k návrhu rozpočtu na roky 2019,2020 a 2021 – príloha č. 1 tejto zápisnice.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 8. „Schvaľovanie viacročného rozpočtu na roky 2019-2020“.
Starosta obce informoval prítomných o dodržaní zákonom stanovených podmienok zverejnenia návrhu rozpočtu, ktorý bol zverejnený dňa 27.02.2019. 
Nakoľko neboli k zverejnenému návrhu rozpočtu doručené žiadne pripomienky obecné zastupiteľstvo obce Košolná prijalo uznesenie č. 27: Obecné zastupiteľstvo obce Košolná schvaľuje rozpočet na rok 2019 a berie na vedomie rozpočty na roky 2020 a 2021 – príloha č. 2 tejto zápisnice.
za hlasovalo :

6 poslancov

proti hlasovalo :

1 poslanec   (Štefan Belica)
zdržal sa hlasovania :
žiaden poslanec
K bodu 9. „Schvaľovanie rokovacieho poriadku“.
Starosta obce a poslanci OZ sa dohodli, že tento bod bude prerokovaný na nasledujúcom zasadnutí OZ.
K bodu 10. „Schvaľovanie zásad odmeňovania poslancov“.
Starosta obce priblížil prítomným dôležité články zásad odmeňovania poslancov obecného zastupiteľstva obce Košolná. Naďalej zostáva odmena za každé uznášania schopné zasadnutie OZ, na ktorom sa poslanec zúčastní vo výške 16,60 €. Upresnili sa podmienky a dátum vyplácania odmien poslancom, možnosť vzdania sa odmeny a tiež plat zástupcu starostu, v prípade starostovej neprítomnosti.
Následne prijalo obecné zastupiteľstvo obce Košolná prijalo uznesenie č. 28: Obecné zastupiteľstvo obce Košolná schvaľuje Zásady odmeňovania poslancov obecného zastupiteľstva Obce Košolná – príloha č. 3 tejto zápisnice.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 11. „Žiadosť o osadenie verejného osvetlenia“.
Starosta obce informoval prítomných o žiadosti r. Barberio o osadenie verejného osvetlenia pri ich rodinnom dome. Vysvetlil, že momentálne sa osádzanie verejného osvetlenia realizovať nebude, ale do budúcna sa s ním počíta pri realizácii osvetlenia na celej ulici „Pod Družstvom“.

Následne prijalo obecné zastupiteľstvo obce Košolná prijalo uznesenie č. 29: Obecné zastupiteľstvo obce Košolná berie na vedomie žiadosť r. Barberio o osadenie verejného osvetlenia.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
K bodu 12. „Územný plán Obce Košolná – legislatíva“
Starosta obce informoval prítomných o povinnosti otvorenia a prerokovania územného plánu minimálne raz za päť rokov. Požiadal poslancov o otvorenie územného plánu. Vysvetlil, že zmeny a doplnky (ZaD č. 02/2019) k územnému plánu obce Košolná budú hradiť žiadatelia o tieto zmeny a doplnky a teda nebude zaťažený obecný rozpočet.
Následne prijalo obecné zastupiteľstvo obce Košolná uznesenie č. 30: Obecné zastupiteľstvo obce Košolná súhlasí so zhotovením zmien a doplnkov (ZaD č. 02/2019) k územnému plánu obce Košolná a žiada starostu obce o aktualizáciu a poskytnutie pokynov na dopracovanie ZaD zhotoviteľovi. Obecné zastupiteľstvo zároveň súhlasí s uzatvorením Zmluvy o dielo na ZaD ÚPN-O Košolná č. 02/2019 s autorom platného ÚPN-O.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
Zároveň schválilo obecné zastupiteľstvo uznesenie č. 31: Obecné zastupiteľstvo obce Košolná neschvaľuje žiadosť p. Póora o zaradenie jeho pozemkov v ZaD č. 02/2019 územného plánu obce Košolná ako pozemky určené na výstavbu.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
Zároveň schválilo obecné zastupiteľstvo uznesenie č. 32: Obecné zastupiteľstvo obce Košolná neschvaľuje žiadosť r. Krajčovičovej o zaradenie ich pozemkov v ZaD č. 02/2019 územného plánu obce Košolná ako pozemky určené na výstavbu.
za hlasovalo :

4 poslanci

proti hlasovalo :

1 poslanec   (Mgr. Igor Rábara)
zdržal sa hlasovania :
2 poslanci    (Mgr. Martin Bobok, Štefan Belica)
K bodu 13. „Rôzne“
13.1 „Komunitný plán“
Nakoľko bol návrh komunitného plánu sociálnych služieb obce Košolná na roky 2018 – 2022 zverejnený na webovom sídle obce s dostatočným časovým predstihom a neboli doručené žiadne pripomienky prijalo obecné zastupiteľstvo Obce Košolná uznesenie č. 33: Obecné zastupiteľstvo Obce Košolná schvaľuje Komunitný plán sociálnych služieb Obce Košolná na roky 2018 – 2022 – príloha č- 4 tejto zápisnice.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
13.2 „Uzatvorenie zmluvy – OZ KROTON – Košolná“
Na predchádzajúcom zasadnutí obecného zastupiteľstva bol schválený zámer prenájmu majetku – časť budovy, s.č. 2 – posilňovňa, ktorý bol zverejnený na úradnej tabuli a webovom sídle obce v súlade s § 9a ods. 8 písm. e/ zák. č. 138/1991 Zb. o majetku obcí v znení neskorších predpisov. 
Na základe zámeru prenájmu majetku prijalo obecné zastupiteľstvo uznesenie č. 34: Obecné zastupiteľstvo obce Košolná schvaľuje uzatvorenie zmluvy o prenájme majetku s Občianskym združením KROTON – Košolná na dobu určitú a to 5 rokov bezodplatne.
za hlasovalo :

7 poslancov

proti hlasovalo :

žiaden poslanec
zdržal sa hlasovania :
žiaden poslanec
13.3 „Žiadosť o informáciu – P. Rastislav Krajčovič“
P. Rastislav Krajčovič požiadal o vysvetlenie, prečo ich pozemky nebudú zahrnuté v ZaD č. 02/2019 územného plánu obce Košolná ako pozemky určené na výstavbu. Starosta obce ho informoval, že obec nemá v pláne otvárať ďalšie zóny určené na výstavbu, pokiaľ nie sú zastavané tie, ktoré už sú určené na výstavbu.
13.4 „Žiadosť o informáciu – P. Zuzana Martinkovičová“
P. Zuzana Martinkovičová sa informovala, či ich žiadosť bude zaradená v ZaD č. 02/2019 územného plánu obce Košolná ako pozemky určené na výstavbu. Starosta obce ju informoval, že tieto pozemky sú určené výhľadovo ako stavebné.

P. Zuzana Martinkovičová sa tiež informovala kto im povie kadiaľ viedlo pôvodné koryto potoka, nakoľko nevedia, kde presne by malo byť.

Starosta prisľúbil, že k tomuto bodu bude pracovné stretnutie stavebnej komisie a tam budú dohodnuté podrobnosti a spresnené podmienky.
13.5 „Žiadosť o informáciu – P. František Bohuš“
P. František Bohuš sa spýtal, prečo tí dvaja poslanci boli proti vyplateniu odmien poslancom predchádzajúceho obecného zastupiteľstva.

Reagoval  Mgr. Martin Bobok, že proti nebol, ale zdržal sa hlasovania, nakoľko má na to zo zákona právo. Tiež reagovala Mgr. Zuzana Majkútová, že tiež nebola proti, ale zdržala sa hlasovania, nakoľko nechcela byť ani proti, ale nechcela zaťažiť aktuálny rozpočet, a preto využila svoje právo zdržať sa hlasovania. 
13.6 „Žiadosť o informáciu - Ing. Ľubomír Tollarovič“
Veliteľ DHZ Košolná Ing. Ľubomír Tollarovič sa informoval, koľko bolo schválené v rozpočte DHZ, nakoľko mu to z rozpočtu nebolo zrejmé. Tiež sa informoval, na nasledujúce roky, preto že bude potrebné riešiť vlastné zdroje na rekonštrukciu a prístavbu hasičskej zbrojnice, na ktorú bola obci poskytnutá dotácia z MV SR. Starosta obce ho informoval, že momentálne vybavuje stavebné povolenie na rekonštrukciu a prístavbu hasičskej zbrojnice. O zaradení vlastných zdrojov do rozpočtu sa bude rozhodovať priebežne, nakoľko ešte nie je známe, či a koľko vlastných zdrojov bude potrebných. Starosta obce tiež informoval veliteľa DHZ o schválenej výške dotácie na bežný chod organizácie.

Veliteľ DHZ Košolná Ing. Ľubomír Tollarovič sa tiež informoval, či bude vyhlásené aj ďalšie teda tretie kolo výzvy na predkladanie žiadostí o nenávratný príspevok. V prípade, že áno, mohla by sa výška vlastných zdrojov teda 15 000 €  požadovať z dotácií MV SR – tretieho kola.
K bodu 14 „Diskusia“
Do diskusie nebol prihlásený žiadny diskusný príspevok.
K bodu 15. „Záver“

Následne starosta obce poďakoval prítomným za účasť a zasadnutie obecného zastupiteľstva ukončil.

Zapisovateľ zápisnice:  Lea Loučková

Overovatelia zápisnice :
Mgr. Martin Bobok  v. r.



Dušan Hornák  v. r.
Neoddeliteľnou súčasťou tejto zápisnice je:
Príloha č. 1 –  Stanovisko hlavnej kontrolórky obce Košolná k návrhu rozpočtu na roky 2019, 2020 a 2021

Príloha č. 2 –  Rozpočet obce na roky 2019, 2020, 2021

Príloha č. 3 – Zásady odmeňovania poslancov obecného zastupiteľstva obce Košolná

Príloha č. 4 – Komunitný plán sociálnych služieb obce Košolná na roky 2018-2022  
PhDr. Martin Halaksa – starosta obce


…...................................................

